አሜሪካ ለቱሉ ሞዬ ጂኦተርማል ፕሮጀክት የ1 ነጥብ 5 ሚሊዮን ዶላር ድጋፍ አደረገች።
ባሕር ዳር፡ ጥቅምት 06/2013 ዓ.ም (አብመድ) አሜሪካ በዓለም አቀፉ የልማት ፋይናንስ ኮርፖሬሽን አማካይነት በኦሮሚያ ክልል ለሚካሄደው የቱሉ ሞዬ ጂኦተርማል ፕሮጀክት ለቴክኒካል ልማት የሚውል የ1 ነጥብ 5 ሚሊዮን ዶላር ድጋፍ አድርጋለች።የቱሉ ሞዬ ጂኦተርማል ፕሮጀክት ሲጠናቀቅ 50 ሜጋ ዋት የኤሌክትሪክ ኃይል የማመንጨት አቅም እንደሚኖረው ኢብኮ ዘግቧል።ከአዲስ አበባ በ100 ኪ.ሜ ርቀት ላይ የሚገኘው ቱሉ ሞዬ ጂኦተርማል ፕሮጀክት የሚለማው ቲኤም በሚባል የጂኦተርማል ኦፕሬሽን ኃላፊነቱ የተወሰነ የግል ማኅበር ነው።ዓለም አቀፉ የልማት ፋይናንስ ኮርፖሬሽን ፕሮጀክቱን ለማጠናቀቅም ተጨማሪ ድጋፍ እንደሚያደርግ ተገልጿል።